Ստեփանակերտի քաղաքապետարանն առանձնակի հարգանքով է վերաբերվում այն անձանց, ովքեր իրենց անբասիր աշխատանքով ու ակտիվ կենսադիրքով, մարդկային ազնիվ նկարագրով նպաստում են մայրաքաղաքի բնականոն ընթացքին, նրա խնդիրների լուծմանը, լավագույն ավանդույթների և արժեքների պահպանմանն ու զարգացմանը` մնայուն հետք թողնելով սերունդների հիշողության մեջ: Այդ շարքում կարելի է դիտարկել կենցաղասպասարկման համակարգի հնագույն աշխատող Հրանտ Սեդրակի Կարապետյանի անցած կյանքի հարուստ ուղին, ում ծննդյան 80-ամյա հոբելյանը լրացավ վերջերս: